སྨན་རག་སྒྲོན་ཞིང་ཐུན་གཏོར་འབུལ། །བརྒྱུད་གསུམ་
བླ་མ་རིགས་འཛིན་རྣམས།
།ཞེས་སོགས་(༢བ)འཕྲིན་ལས་རྒྱ་མཚོའི་ཁ་སྐོང་ནས་བྱུང་
བ་ལྟར་བསྐུལ། །ཚོགས་ཐ་མ་གཞུང་བཞིན་བྱ། དེ་ནས་བཟློག་བསྒྱུར་བྱ་བ་ནི། ཧཱུཾ།
དབུས་ཕྱོགས་འཁོར་ལོའི་རྩིབས་སྟེང་ནས། །མ་ཧཱ་དེ་བ་བསྣོལ་བའི་སྟེང༌། །བཅོམ་
ལྡན་རྡོ་རྗེ་གཞོན་ནུ་དང༌། །ཡུམ་ཆེན་འཁོར་ལོ་རྒྱས་འདེབས་མ། །སྲས་མཆོག་ཉེར་
གཅིག་འཁོར་གྱིས་བསྐོར། །ཡང་སྤྲུལ་གྲངས་མེད་ཕྱོགས་བཅུར་འཕྲོ། །རྣལ་འབྱོར་
བདག་ཅག་འཁོར་བཅས་ལ། །དབུས་ཀྱི་ཕྱོགས་ནས་བདུད་གཡོས་པ། །བཟློག་གོ་
དམར་ཆེན་གཏོར་མས་བཟློག །བསྒྱུར་རོ་ངན་སྡིག་དགྲ་ལ་སྒྱུར། །བཟློག་བསྒྱུར་
བཅོལ་བའི་ཕྲིན་ལས་མཛོད། །ཧཱུཾ། སྟེང་ཕྱོགས་འཁོར་ལོའི་རྩིབས་སྟེང་ན། །ཚངས་
པ་ཕོ་མོའི་གདན་སྟེང་ན། ཁྲོ་བོའི་རྒྱལ་པོ་ཧཱུཾ་ཀཱ་ར། །ཡུམ་ཆེན་རྡོ་རྗེ་སྒྲ་འབྱིན་མ། །
སྤྲུལ་པ་ཕག་དང་རྨིགས་བུའི་མགོ། །ཡང་སྤྲུལ་གྲངས་མེད་ཕྱོགས་བཅུར་འཕྲོ། །རྣལ་
འབྱོར་བདག་ཅག་འཁོར་བཅས་དང༌། །རྒྱུ་སྦྱོར་ཡོན་བདག་འཁོར་བཅས་ལ། །སྟེང་
ཕྱོགས་ཚངས་པའི་གདོན་དང་བགེགས། །བཟློག་གོ་དམར་ཆེན་གཏོར་྾། །བསྒྱུར་རོ་
ངན་སྡིག་དགྲ་྾༄། །བཟློག་བསྒྱུར་བཅོལ་བའི་འཕྲིན་ལས་མཛོད། །ཧཱུཾ། ཤར་ཕྱོགས་྾། །
དྲི་ཟ་ཕོ་མོའི་྾། ཁོ་བོའི་རྒྱལ་པོ་རྣམ་པར་རྒྱལ། །ཡུམ་ཆེན་རྡོ་རྗེ་བསྙེམས་མར་
བཅས། །སྤྲུལ་པ་སྟག་དང་བྱ་རྒོད་མགོ། །ཡང་སྤྲུལ་྾། །རྣལ་འབྱོར་྾། །རྒྱུ་སྦྱོར་྾། །
ཤར་ཕྱོགས་དྲི་ཟའི་གདོན་བགེགས་དང་།༞༞༞། ཧཱུཾ། ཤར་ལྷོ་། །མེ་ལྷ་྾། ཁྲོ་བོའི་
རྒྱལ་པོ་དབྱུག་པ་སྔོ། །ཡུམ་ཆེན་རྡོ་རྗེ་སྡེར་མོ་དང༌། །སྤྲུལ་པ་གཡག་དང་བྱ་རོག་
-,
412

དཔལ་ཆེན་ཕུར་བུའི་དམར་ཆེན་གཏོར་བཟློག་གནམ་ལྕགས་ཐོག་མདའ། ༼༢༤༽
) 63l。
མགོ། །ཡང་སྤྲུལ་྾། །རྣལ་འབྱོར་྾། །རྒྱུ་སྦྱོར་྾། །ཤར་ལྷོ་མེ་ལྷའི་྾། ༞༞༞། ཧཱུཾ། ལྷོ་
ཕྱོགས་྾། །གཤིན་རྗེ་྾། ཁྲོ་(༣ན)བོའི་རྒྱལ་པོ་གཤིན་རྗེ་གཤེད། །ཡུམ་ཆེན་རྡོ་རྗེ་དུར་
ཁྲོད་མ། །སྤྲུལ་པ་ཤ་བ་འུག་པའི་མགོ། །ཡང་སྤྲུལ་྾། །རྣལ་འབྱོར་྾། །རྒྱུ་སྦྱོར་྾། །
ལྷོ་ཕྱོགས་གཤིན་རྗེ། ༞༞། ཧཱུཾ། ལྷོ་ནུབ་། །སྲིན་པོ་྾། ཁྲོ་བོའི་རྒྱལ་པོ་མི་གཡོ་
མགོན། །ཡུམ་ཆེན་རྡོ་རྗེ་གཏུན་ཁུང་མ། །སྤྲུལ་པ་གཟིག་དང་ཁྭ་དའི་མགོ། །ཡང་
སྤྲུལ་྾། །རྣལ་འབྱོར་྾། །རྒྱུ་སྦྱོར་྾། །ལྷོ་ནུབ་སྲིན་པོའི།༞༞། ཧཱུཾ། ནུབ་ཕྱོགས་྾། །
ཀླུ་བདུད་ཕོ་མོའི་྾། ཁྲོ་བོའི་རྒྱལ་པོ་རྟ་མཆོག་དཔལ། །ཡུམ་ཆེན་རྡོ་རྗེ་གཏུམ་མོ་
དང་། །སྤྲུལ་པ་བྱི་ལ་པུ་ཤུད་མགོ། །ཡང་སྤྲུལ་྾། །རྣལ་འབྱོར་྾། །རྒྱུ་སྦྱོར་྾། ༞༞༞།
ཧཱུཾ། ནུབ་བྱང་འཁོར་ལོའི་྾། །རླུང་ལྷ་྾། ཁྲོ་བོའི་རྒྱལ་པོ་འདོད་པའི་རྒྱལ། །ཡུམ་
ཆེན་རྡོ་རྗེ་མདའ་བསྙེམས་ན། །སྤྲུལ་པ་སྤྱང་མོ་ཁྲ་ཡི་མགོ། །ཡང་སྤྲུལ་྾། །རྣལ་
འབྱོར་྾། །རྒྱུ་སྦྱོར༞། ༞༞༞། ཧཱུཾ། བྱང་ཕྱོགས་྾། །གནོད་སྦྱིན་྾། ཁྲོ་བོའི་རྒྱལ་པོ་
བདུད་རྩི་འཁྱིལ། །ཡུམ་ཆེན་རྡོ་རྗེ་རླུང་འབྱིན་མ། །སྤྲུལ་པ་སེང་གེ་ཕ་ཝང་྾། །ཡང་
སྤྲུལ་྾། །རྣལ་འབྱོར་྾། །རྒྱུ་སྦྱོར་྾། ༞༞༞། ཧཱུཾ། བྱང་ཤར་྾། །དབང་ལྡན་྾། ཁྲོ་བོའི་
རྒྱལ་པོ་ཁམས་གསུམ་རྒྱལ། །ཡུམ་ཆེན་རྡོ་རྗེ་གསོད་བྱེད་མ། །སྤྲུལ་པ་དྲེད་དང་སྲེ་
མོའི་མགོ། །ཡང་སྤྲུལ་྾། །རྣལ་འབྱོར་྾། །རྒྱུ་སྦྱོར་྾། བྱང་ཤར་དབང་ལྡན་྾། །༞༞༞།
ཧཱུཾ། འོག་ཕྱོགས་འཁོར་ལོའི་྾། །ས་བདག་ཕོ་མོའི་གདན་སྟེང་ན། །ཁྲོ་བོའི་རྒྱལ་པོ་
སྟོབས་པོ་ཆེ། །ཡུམ་ཆེན་རྡོ་རྗེ་སྐུལ་བྱེད་མ། །སྤྲུལ་པ་དོམ་དང་བྱི་བའི་མགོ། །ཡང་
སྤྲུལ་གྲངས་མེད་ཕྱོགས་བཅུར་འཕྲོ། །(༣བ)བདག་ཅག་རྣལ་འབྱོར་འཁོར་བཅས་དང༌། །
རྒྱུ་སྦྱོར་ཡོན་བདག་འཁོར་བཅས་ལ། །འོག་ཕྱོགས་ས་བདག་གདོན་དང་བགེགས། །
བཟློག་གོ་དམར་ཆེན་྾། །བསྒྱུར་རོ་། །བཟློག་བསྒྱུར་྾། ། ༈ གཞན་ཡང་བཟློག་
ཅིང་བསྒྱུར་བ་ནི། །རྒྱུ་སྦྱོར་ཡོན་བདག་འཁོར་བཅས་ལ། །ཡས་ཀྱི་བདུད་དུ་གཡོས་
པ་བཟློག །མས་ཀྱི་སྲི་རུ་ལངས་པ་བཟློག །ལྟག་པའི་བདུད་དུ་྾། །དཔྲལ་བའི་
གཤེད་དུ་འཁོར་བ་྾། །ཕོ་སྲི་མོ་སྲི་ཆེ་སྲི་ཆུང་སྲི་྾། །དམ་སྲི་དབུལ་སྲི་གོང་སྲི་྾། །
413

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
@
9! 0? ཟྭ G!
ཕ་མེས་དུར་སྲི་བཙན་སྲི་྾། །བདུད་ཀྱི་ཐན་ནག་ཕྱག་བརྙན་྾། །ལོ་སྐེག་ཀི་ཀང་
གཤེད་པ་ཞིག །ས་ལ་ཞག་རྩིས་འདེབས་པ་྾། །གནམ་ལ་ཟླ་གྲངས་འདེབས་པ་྾། །
གཟའ་དང་སྐར་མ་ངན་པ་྾། །ལོ་སྐེག་ཟླ་སྐེག་ཞག་སྐེག་྾། །ཟ་སྐེག་བདུན་ཟུར་
ཐམས་ཅད་྾། །དུས་ཚོད་རྩིས་ནས་འདེབས་པ་྾། །གནམ་གྱི་དལ་ཁ་བབས་པ་྾། །
ས་ལ་དུག་ནད་ལངས་པ་྾། །ཐོག་བབས་དལ་བབས་ཐམས་ཅད་྾། །བྱས་ཉེས་
ཉམས་གྲིབ་ཐམས་ཅད་྾། །ཡུལ་མི་ཁྱིམ་མཚེས་སྨོད་མོ་྾། །གཡས་ན་ཕོ་བརྒྱ་མདའ་
བརྡར་྾། །གཡོན་ན་མོ་བརྒྱ་དུག་སྦྱོར་྾། །མདུན་ན་ལངས་ཤིང་སྡོང་བ་྾། །རྒྱབ་
ན་ཁྱི་བཞིན་འབྲབ་བ་྾། །མོ་ངན་ལོག་པར་བསྡིགས་པ་྾། །རྨི་ལྟས་མཚན་མ་ངན་
པ་྾། །སྲོད་ལ་བྱ་ཕོ་འཚེར་བ་྾། །ཐོ་རངས་སྒོ་ཁྱི་ངུ་བ་྾། །འུག་པ་ཧ་ཧ་རྒོད་པ་྾། །
སྲིན་བྱ་ཐོག་ཁར་འཚེར་བ་྾། །ལོགས་ལ་ཝ་སྤྱང་བརྒྱལ་བ་྾། །ལྟས་ངན་བརྒྱད་ཅུ་
རྩ་བཞི་྾། །ཕ་ཚན་ནང་གི་རྒྱ་འདྲེ་྾། །མའུ་དེ་ནི་བྱུར་འདྲེ་྾། །དར་ཚན་ནང་གི་
སྟོང་འདྲེ་྾། །ཕོ་བདུད་དལ་ཁ་གཡས་སུ་྾། །མོ་བདུད་དལ་ཁ་གཡོན་དུ་྾། །སྤྱི་
(༤ན)བདུད་དལ་ཁ་མཁའ་ལ་྾། །ཕས་ཀྱི་ཕུང་འདྲེ་རྦད་འདྲེ་྾། །ཚུར་གྱི་སྣ་འདྲེན་
བྱེད་པ་྾། །ལུས་ལ་ན་ཚ་གཏོང་བ་། །ཚེ་ལ་བར་ཆད་བྱེད་པ་྾། །ལྐོག་ན་འབུ་
བཞིན་གཡེང་བ་྾། །ངོས་ལ་ཏིལ་བརྡུང་བྱེད་པ་྾། ཁ་ན་དར་བཞིན་འཇམ་པ་྾། །
གཏིང་ན་ཚེར་ལས་རྩུབ་པ་྾། །ལུས་ལ་སྦྲུལ་ལྟར་འཁྲིལ་བ་྾། །ངོ་ལ་སྤྲེལ་ལྟར་
འཛེག་པ་྾། །མི་ཁ་བྲམ་མཆུ་ཐམས་ཅད་྾། །སྤྱི་རུ་ཆགས་ཆེ་ཐམས་ཅད་྾། །སྒོས་
སུ་ཉེས་པ་ཡོད་པ་྾། །རྦད་སྟོང་རྦད་འདྲེ་ཐམས་ཅད་྾། །རྨི་ལམ་ངན་པ་ཐམས་
ཅད་྾། །ཕོ་བྱོལ་དེ་ནི་གཡས་སུ་བྱོལ། །མོ་བྱོལ་དེ་ནི་གཡོན་དུ་བྱོལ། ཁྱིམ་མཚེས་
གཞན་གྱི་ས་རུ་བྱོལ། ། །སྡང་དགྲ་གནོད་བགེགས་དེ་ལ་བྷྱོཿ། །ཟ་བར་བྱེད་པའི་འདྲེ་
ལ་བྷྱོཿ། །ཕུང་བར་བྱེད་པའི་སྲི་ལ་྾། །སྦྱོར་ངན་གཏོང་བའི་ལྟག་ཏུ་བྷྱོཿ།
ངན་པ་ཐམས་ཅད་དགྲ་ལ་སྒྱུར། །བཟློག་ཅིང་བསྒྱུར་བའི་ལས་མཛོད་ཅིག །དེ་
ནས་སྒོ་དབྱེ་ནི། འཇམ་དཔལ་སྐུ་ཡི་ལྷ་ཚོགས་ཀྱིས། །ཞེས་སོགས་བརྗོད། ཟོར་
1
AIR IR
KE !8
6
()R 2
414

དཔལ་ཆེན་ཕུར་བུའི་དམར་ཆེན་གཏོར་བཟློག་གནམ་ལྕགས་ཐོག་མདའ། ༼༢༤༽
རྣམས་ཕྱི་རོལ་ཏུ་ཁྱེར། གསེར་སྐྱེམས་བཏང༌། གཟུ་དབང་རྒྱས་པར་སྤྲོ་ན། དངོས་
བརྒྱུད་བླ་མ་ཡི་དམ་ཞི་ཁྲོའི་ཚོགས། ཁྱད་པར་དཔལ་ཆེན་རྡོ་རྗེ་ཕུར་པའི་ལྷ། །
བསྟན་སྲུང་རྒྱ་མཚོར་བཅས་པའི་ཚོགས་རྣམས་ཀྱིས། །སྒྲིབ་མེད་ཡེ་ཤེས་སྤྱན་གྱིས་
ཉེ་བར་དགོངས། །རྒྱལ་བའི་བསྟན་ལ་རབ་ཞུགས་རིགས་འཛིན་བདག ཁས་བླངས་
སྡོམ་གསུམ་མིག་གི་འབྲས་ལྟར་བསྲུངས། །བསྐྱེད་རྫོགས་ཟབ་མོ་གཞུང་བཞིན་ཉམས་
ལེན་པར། །དགྲ་དང་བགེགས་ཀྱིས་ཉེ་བར་འཚེ་བྱེད་ན། །ཡི་དམ་ཞི་ཁྲོས་གཟུ་དང་
དཔང་པོ་མཛོད། །ཆོས་སྐྱོང་སྲུང་མས་དཀར་ནག་བདེན་ཤན་ཕྱེ། །དམ་ཅན་རྒྱ་
མཚོས་བརྣག་པའི་དགྲ་བོ་སྒྲོལ། །(༤བ)དམ་བཅའ་དུས་ལས་གཡེལ་ལམ་ར་མདའ་
བཟློག །ཚེ་འདིའི་རྣམ་གཡེང་ཆེ་ཐབས་རྒྱང་དུ་བསྲིངས། །སྙིང་ནས་བྱང་ཆུབ་
བསྒྲུབ་ལ་ལྷག་པར་གཞོལ། །ཐོས་བསམ་སྒོམ་པས་ཉིན་མཚན་འདའ་བྱེད་པའི། །
ཟོལ་མེད་ཆོས་བཞིན་བྱེད་པའི་རྣལ་འབྱོར་ལ།××༞༞།ངལ་བ་ཁྱད་བསད་བླ་མ་ཡུན་
དུ་བསྟེན། །དཀའ་བར་མ་རྩེགས་བསྙེན་སྒྲུབ་མཐའ་རུ་ཕྱིན། །ཆོས་སྲུང་ལུས་དང་
གྲིབ་མ་ལྟར་བསྟེན་པའི།××××།གཟུགས་བྱང་མིང་རུས་བཏབ་པའི་དགྲ་བོ་འདིས། །
རྒྱལ་བའི་བསྟན་བཤིག་བླ་མའི་སྐུ་དགྲ་བྱས། །དགེ་འདུན་སྡེ་བཅོམས་སྐྱེ་འགྲོ་ཡོངས་
ལ་འཚེ། །རིགས་འཛིན་སྲུང་མར་བཅས་ལ་བརྙས་བྱས་ན། །རྟགས་མཚན་མི་སྟོན་
སྔོན་གྱི་དམ་བཅའ་འགལ། །ཆོས་དབྱིངས་བདེ་བ་ཆེན་པོའི་ངང་ཉིད་ལས། ཁྲག་
འཐུང་ཁྲོ་བོའི་འཁོར་ལོར་སྟོན་མཛད་ནས། །ལོག་འདྲེན་གདུག་པའི་དགྲ་སྡེ་མི་སྒྲོལ་
ན། །ཞི་བའི་ཚུལ་ལས་འགོངས་ལ་དགོས་པ་ཅི། །དཔལ་ཆེན་སྤྱན་སྔར་རྒྱལ་བའི་
བསྟན་པ་མཆོག །སྐྱོང་བར་ཁས་བླངས་ཆོས་སྲུང་རྒྱ་མཚོ་རྣམས། །ལོག་འདྲེན་
གདུག་པའི་དགྲ་སྡེ་མི་སྒྲོལ་ན། །འཇིགས་རུང་ཁྲོ་བོར་བསྟན་ལ་ངོ་རེ་གནོང༌། །
བདེན་པའི་ཚིག་གིས་སྨྲེང་དུ་གསོལ་བ་ལས། །ཡེ་ཤེས་ལྡན་ལ་བརྫུན་གཏམ་སུ་ཡིས་
ནུས། །དེ་ཕྱིར་མཐུ་སྟོབས་ནུས་པའི་དཔུང་བསྐྱེད་ལ། །མངོན་སྤྱོད་དྲག་པོའི་འཕྲིན་
ལས་མྱུར་དུ་མཛོད། །དེ་ནས་ཟོར་གཞན་རྣམས་རྩི་ལུགས་ཀྱི་ཕྱག་ལེན་ལྟར་ཕྱོགས་
415

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
སུ་འཕེན། གཏོར་ཟོར་གོམ་པ་ཞེ་དགུའི་སར་ཁྱེར་ཏེ། གནམ་ལྕགས་འབར་བའི་
སྣོད་ནང་དུ། །འབྲུ་ནག་ངར་བཏགས་དཔལ་གཏོར་ལ། །དྲག་པོའི་རྫས་ཀྱིས་ཉེར་
བརྒྱན་པ། །དུག་དག་མཚོན་ཆར་བྱིན་བརླབས་པ། །ལོག་འདྲེན་(༥ན)དགྲ་བགེགས་
སྟེང་དུ་བྷྱོཿ། །སྲོག་རྩ་ཆོད་ལ་རྡུལ་དུ་རློག །བྱད་ཁ་བཟློག་ལ་ཕུར་ཁ་སྒྱུར། །དྲག་
པོའི་འཕྲིན་ལས་བསྒྲུབ་པར་མཛོད། །ཅེས་གཏོར་ཟོར་འཕང་། མེ་ཆུའི་རྒྱས་འདེབས།
འཕྲིན་ལས་རྒྱ་མཚོའི་སྲུང་འཁོར་རྣམས་བརྗོད། ལས་བཞིའི་བྲོ་བརྡུང་། ཆད་མཐོ་
བསྟན་སྐྱོང་སོགས་མཇུག་ཆོག་གཞུང་ལྟར་བྱའོ། །ཞེས་དཔལ་ཆེན་ཕུར་བུའི་དམར་
ཆེན་གཏོར་བཟློག་གི་རིམ་པ་གནམ་ལྕགས་ཐོག་མདའ་ཞེས་པ་འདི་ཡང་ཕོ་བྲང་
གོང་རི་དཀར་པོའི་དཀོན་གཉེར་དཔོན་འཕྲིན་ལས་ཕུར་བུའི་རིག་པ་འཛིན་པ་དགེ་
སྟེང་བླ་མ་བྱམས་པ་ཀུན་དགའ་འབྱུང་གནས་ཀྱིས་བསྐུལ་བ་ལྟར་བཀའ་མ་ནས་
གཏོར་བཟློག་གི་ཡིག་ཆ་ཁུངས་མ་ཞིག་སྔོན་ཆད་མ་མཐོང་པས། ལྷ་བྲག་གཏེར་
བྱོན་གྱི་བཟློག་གཞུང་དང༌། ཕྱག་ལེན་གྱིས་ཁ་བཀང༌། རྒྱལ་བ་སྤྱི་སྒེར་བསྐུལ་བ་
ཁྲོ་རོལ་ནས་བགྱིས་ཤིང་། གཞན་ས་སྐྱོང་ཆོས་ཀྱི་རྒྱལ་པོ་གྲགས་པ་འབྱུང་གནས་ཀྱི་
འཕྲིན་ལས་རྒྱ་མཚོར་ཁ་འཕངས་པས། རྩེ་ལུགས་ཕྱག་ལེན་གྱི་མཛེས་རྒྱན་དུ་འགྲོ་
བར་བགྱིས་ཏེ་ཟ་ཧོར་གྱི་བཙུན་པ་ངག་དབང་བློ་བཟང་རྒྱ་མཚོས་སྦྱར་བའི་ཡི་གེ་
པ་ནི་ངག་དབང་དགེ་ལེགས་སོ།། །།
416